text: [{"text_idx": "#000002", "text": "Sjey tekin at geva s\u00e6r far um"}, {"text_idx": "#000004", "text": "Spurna\u00f0arkanning 2018: F\u00f8royingar og v\u00e6lgerandi endama\u0301l"}, {"text_idx": "#000005", "text": "Kanningin sta\u00f0festir, at f\u00f8royingar eru sera raskir at stu\u00f0la b\u00e6\u00f0i hja\u0301lparfelagsskapum, sju\u0301klingafel\u00f8gum og stu\u00f0ulstilt\u00f8kum sum eitt nu\u0301 I\u0301 menniskjum go\u0301\u00f0ur tokki og Sko\u0301tahja\u0301lpini. Kanningin vi\u0301sir eisini, at fo\u0301lk sum heild eru a\u0301huga\u00f0 i\u0301 at stu\u00f0la enn meira, enn tey gera. Ikki o\u0301v\u00e6nta\u00f0 vi\u0301sir kanningin eisini, at ju\u0301 eldri vit eru, tess meira eru vit sinna\u00f0 at stu\u00f0la v\u00e6lgerandi endama\u0301lum."}, {"text_idx": "#000006", "text": "Umlei\u00f0 78% av teimum spurdu stu\u00f0la onkrum hja\u0301lparfelagsskapi. 65% av teimum stu\u00f0la Rey\u00f0a Krossi, sum er tann felagsskapurin, i\u00f0 no\u0301gv flest stu\u00f0la. 1/3 stu\u00f0la Bla\u0301a Krossi og 1/3 \u00f8\u00f0rum felagsskapum. Hyggja vit at kynsby\u0301tinum, lata 82% av kvinnum og 75% av monnum pening til hja\u0301lparfelagsskapir."}, {"text_idx": "#000007", "text": "Hv\u00f8rjar hja\u0301lparfelagsskapir hevur tu\u0301 lati\u00f0 pening til seinasta a\u0301ri\u00f0?"}, {"text_idx": "#000009", "text": "F\u00f8royingar hava eisini sto\u0301ran a\u0301huga i\u0301 at stu\u00f0la sju\u0301klingafel\u00f8gum. Gott og v\u00e6l helvtin stu\u00f0lar einum ella fleiri sju\u0301klingafel\u00f8gum, og her er munurin a\u0301 kvinnum og monnum enn st\u00f8rri. 66% av kvinnum og 48% av monnum stu\u00f0la sju\u0301klingafel\u00f8gum. Umlei\u00f0 60% stu\u00f0la Krabbameinsfelagnum, og umlei\u00f0 39% stu\u00f0la Javna."}, {"text_idx": "#000010", "text": "Hv\u00f8rji sju\u0301klingafel\u00f8g hevur tu\u0301 lati\u00f0 pening til seinasta a\u0301ri\u00f0?"}, {"text_idx": "#000011", "text": "Tey eldru stu\u00f0la meira enn tey yngru"}, {"text_idx": "#000012", "text": "Kanningin vi\u0301sir eisini, at ju\u0301 eldri vit eru, st\u00f8rri er a\u0301hugin at stu\u00f0la v\u00e6lgerandi endama\u0301lum. 60% av teimum 18-29 a\u0301ra gomlu og 87% av teimum eldri enn 60 a\u0301r stu\u00f0la hja\u0301lparfelagsskapum. Sama myndin er galdandi fyri sju\u0301klingafel\u00f8g, har 40% av teimum 18-29 a\u0301ra gomlu og 67% av teimum eldri enn 60 a\u0301r stu\u00f0la onkrum sju\u0301klingafelag."}, {"text_idx": "#000013", "text": "Menn lata st\u00f8rri upph\u00e6ddir enn kvinnur"}, {"text_idx": "#000014", "text": "Ho\u0301ast f\u00e6rri menn enn kvinnur stu\u00f0la hja\u0301lparfelagsskapum og sju\u0301klingafel\u00f8gum, eru ta\u00f0 to\u0301 menninir, i\u00f0 lata st\u00f8rstu upph\u00e6ddirnar. 9,9% av monnum og 5,1% av kvinnum lata meira enn 4000 kro\u0301nur um a\u0301ri\u00f0."}, {"text_idx": "#000015", "text": "Hvussu no\u0301gv letur tu\u0301 til samans til hja\u0301lparfelagsskapir og sju\u0301klingafel\u00f8g um a\u0301ri\u00f0?"}, {"text_idx": "#000016", "text": "Fleiri stu\u00f0la fi\u0301ggjarliga enn handaliga"}, {"text_idx": "#000017", "text": "Try\u0301 av fy\u0301ra stu\u00f0la hja\u0301lparfelagsskapum fi\u0301ggjarliga, men bara fjo\u0301r\u00f0i hv\u00f8r er virkin i\u0301 hja\u0301lpararbei\u00f0i av ymsum slagi. 27% av teimum spurdu hava veri\u00f0 virkin i\u0301 innsavningum ella hja\u0301lpararbei\u00f0i seinastu 3 a\u0301rini, eitt nu\u0301 gingi\u00f0 vi\u00f0 bu\u0301ssum, skipa\u00f0 fyri tilt\u00f8kum, sta\u00f0i\u00f0 vakt, bru\u0301kt arbei\u00f0sti\u0301mar o.a. Eisini her eru kvinnurnar betur umbo\u00f0a\u00f0ar vi\u00f0 32% enn menninir vi\u00f0 23%."}, {"text_idx": "#000018", "text": "Fo\u0301lk stu\u00f0la mest av tilvild og kundu hugsa\u00f0 s\u00e6r at stu\u00f0la\u00f0 enn meira"}, {"text_idx": "#000019", "text": "Spurt var\u00f0 eisini um, hvussu fo\u0301lk gera av, hv\u00f8rjum tey stu\u00f0la. Her svara\u00f0u 39%, at ta\u00f0 mest er av tilvild, hv\u00f8nn felagsskap, tey hava gj\u00f8rt av at stu\u00f0la. 30% hava sja\u0301lv funni\u00f0 fram til, hv\u00f8nn tey vilja stu\u00f0la og 27% hava gj\u00f8rt av at stu\u00f0la, ti\u0301 felagsskapir hava sett seg i\u0301 samband vi\u00f0 tey."}, {"text_idx": "#000020", "text": "Spurd um tey eru a\u0301huga\u00f0 at lata meiri pening til v\u00e6lgerandi endama\u0301l, enn tey longu gera, svara 35% ja, 23% nei og 42% vita ikki. 32% av teimum, sum ongum stu\u00f0la i\u0301 dag, eru a\u0301huga\u00f0 i\u0301 at lata stu\u00f0ul."}, {"text_idx": "#000021", "text": "Sostatt hava hja\u0301lparfelagsskapir, stu\u00f0ulstilt\u00f8k og sju\u0301klingafel\u00f8g go\u0301\u00f0ar m\u00f8guleikar at u\u0301tvega s\u00e6r enn meiri stu\u00f0ul, enn tey fa\u0301a nu\u0301."}, {"text_idx": "#000023", "text": "Ein annar a\u0301hugaverdur spurningur i\u0301 kanningini snu\u0301\u00f0i seg um, um f\u00f8royingar lata pengar til kirkjur, samkomur og missio\u0301nsarbei\u00f0i. Heili 50% av teimum spurdu svara\u00f0u ja. I\u0301 Eysturoynni og Nor\u00f0uroyggjum stu\u00f0la\u00f0u flest, 57-58%, og i\u0301 To\u0301rshavnar kommunu stu\u00f0la\u00f0u f\u00e6st, har 46% siga seg stu\u00f0la kirkjum, samkomum og missio\u0301nsarbei\u00f0i."}, {"text_idx": "#000024", "text": "Letur tu\u0301 pening til kirkjur, missio\u0301nsarbei\u00f0i ella samkomur?"}, {"text_idx": "#000025", "text": "O\u0301vissan i\u0301 kanningini er millum 1,0 og 4,9 prosentstig."}, {"text_idx": "#000026", "text": "400 fo\u0301lk 18 a\u0301r og eldri svara\u00f0u kanningini, i\u00f0 Spyr.fo gj\u00f8rdi 20. september i\u0301 2018. Spyr.fo hevur umlei\u00f0 5000 fo\u0301lk i\u0301 svarpanelinum, og tey spurdu ver\u00f0a tilvildarliga vald, so by\u0301ti\u00f0 samsvarar vi\u00f0 fo\u0301lki\u00f0 eftir kyni, aldri og geografi."}, {"text_idx": "#000027", "text": "Tak ni\u00f0ur kanning sum PDF"}, {"text_idx": "#000030", "text": "Vit eru at hitta ma\u0301nadag til fri\u0301ggjadag fra\u0301 kl. 13:00 til 15:00. Fa\u0301a vit ikki svara\u00f0 telefonini, kanst tu\u0301 alti\u0301\u00f0 leggja bo\u00f0 a\u0301 telefonsvararan og so ringja vit aftur."}]